धानका को करौली कैलादेवी मेला अधिकारी किया नियुक्त
भरतपुर| रोडवेजके महाप्रबंधक यातायात सोहनलाल धानका को कैलादेवी करौली मेला का अधिकारी नियुक्त किया गया है।
सोमवार को महाप्रबंधक यातायात धानका ने भरतपुर पहुंचकर करौली मेले की जानकारी मुख्य प्रबंधक रवि शर्मा से ली। बाद में धानका करौली कैला देवी पहुंचे। वहां रोडवेज बसों की स्थिति की जानकारी ली। कैला देवी करौली मेला 23 मार्च से 12 अप्रैल तक चलेगा। मेला में रोडवेज की बसों का प्रबंधन करने के लिए धानका को जयपुर से भरतपुर भेजा गया। 7 मार्च को धानका रोडवेज की यूपी अधिकारियों की बैठक में शामिल होकर यूपी से आने वाली बसें एवं राजस्थान की यूपी जाने वाली बसों पर चर्चा करेंगे। साथ ही किराए में समानता एवं एकरूपता पर भी चर्चा होगी। करौली मेले में कितनी बसें लगाई जाएंगी।
इसके लिए धानका जयपुर पहुंचकर मुख्य प्रबंधक भरतपुर करौली को अवगत कराएंगे। मुख्य प्रबंधक रवि शर्मा ने बताया कि करौली कैलादेवी मेले के लिए यूनिट बनाई गई हैं। इसमें आगरा यूनिट, धौलपुर यूनिट, करौली यूनिट, हिन्डौन यूनिट, बाड़ी यूनिट एवं ग्वालियर यूनिट को शामिल किया गया है। मेला में रोडवेज की बसों का संचालन करने को खाका तैयार किया जा रहा है।
आज आगरा में यूपी रोडवेज के अधिकारियों की बैठक में होंगे शामिल
mai_Deva awa_Deva hin_Deva hin_Deva hin_Deva